ΠΕΡΙΕΧΟΜΕΝΑ
ΑΠΟΦΑΣΕΙΣ
1 Τροποποίηση της υπ’ αρ. 22212/2008 (Β’ 2267) 
κοινής υπουργικής απόφασης «Προϋποθέσεις θέσης σε κυκλοφορία και όροι λειτουργίας ειδι-κών τουριστικών λεωφορείων, δημόσιας χρήσης, ανοικτού τύπου, αστικής περιήγησης».
2 Τροποποίηση της υπ’ αρ. 2222.1-1.2/90149/2016 
(Β’ 3454) κοινής υπουργικής απόφασης σχετικά με την Προσαρμογή της ελληνικής νομοθεσίας προς την Οδηγία 2021/1206/ΕΕ της 30ης Απριλίου 2021 της Ευρωπαϊκής Επιτροπής σχετικά με την τροποποίηση του Παραρτήματος ΙΙΙ της Οδηγίας υπό στοιχεία 2014/90 ΕΕ σχετικά με τον εξοπλισμό των πλοίων όσον αφορά το εφαρμοστέο πρότυ-πο για τα εργαστήρια που χρησιμοποιούνται από τους οργανισμούς αξιολόγησης συμμόρφωσης για τον εξοπλισμό πλοίων.
3 Επιβολή φορολογικών επιβαρύνσεων και κατα-
λογισμού πολλαπλού τέλους για λαθρεμπορική τελωνειακή παράβαση.
4 Αυτοδίκαιη κατάργηση μίας (1) προσωποπαγούς 
θέσης μονίμου προσωπικού της Ανεξάρτητης Αρ-χής «Συνήγορος του Πολίτη», λόγω αυτοδίκαιης λύσης της σχέσης εργασίας της υπαλλήλου που την κατείχε με την Αρχή.
5 Απαγόρευση θήρας σε περίοδο δυσμενών και-
ρικών συνθηκών, στην περιοχή που περικλείεται στα όρια της Π.Ε. Μαγνησίας, κατά την τρέχουσα κυνηγετική περίοδο 2021-2022.
6 Διαπίστωση καθορισμού του γνωστικού αντικει-
μένου μέλους του Εργαστηριακού Διδακτικού Προσωπικού (Ε.ΔΙ.Π.) του Εθνικού και Καποδι-στριακού Πανεπιστημίου Αθηνών (ΕΚΠΑ).
7 Τροποποίηση του Προγράμματος Μεταπτυχια-
κών Σπουδών «Βιοοικονομία: Βιοτεχνολογία και Δίκαιο» (MSc in Bioeconomy: Biotechnology and Law), του Τμήματος Ανθρωπιστικών, Κοινωνικών και Οικονομικών Επιστημών, της Σχολής Ανθρω-πιστικών, Κοινωνικών και Οικονομικών Επιστη-
μών, του Πανεπιστημιακού Κέντρου Διεθνών 
Προγραμμάτων Σπουδών, του Διεθνούς Πανεπι-στημίου της Ελλάδος.
8 Καθορισμός γνωστικού αντικειμένου μέλους του 
Εργαστηριακού Διδακτικού Προσωπικού (Ε.ΔΙ.Π.)  του Τμήματος Επιστημών της Εκπαίδευσης και της Αγωγής στην Προσχολική Ηλικία της Σχολής 
Ανθρωπιστικών και Κοινωνικών Επιστημών του 
Πανεπιστημίου Πατρών.
 ΑΠΟΦΑΣΕΙΣ
Αριθμ.    307226 (1) 
Τροποποίηση της υπ’ αρ. 22212/2008 (Β’ 2267) 
κοινή υπουργική απόφαση «Προϋποθέσεις θέ-
σης σε κυκλοφορία και όροι λειτουργίας ειδι-
κών τουριστικών λεωφορείων, δημόσιας χρή-
σης, ανοικτού τύπου, αστικής περιήγησης». 
 Ο ΥΠΟΥΡΓΟΙ 
ΥΠΟΔΟΜΩΝ ΚΑΙ ΜΕΤΑΦΟΡΩΝ - ΤΟΥΡΙΣΜΟΥ
  Έχοντας υπόψη:
1. Το άρθρο 36 του ν. 3710/2008 «Ρυθμίσεις για θέματα 
μεταφορών και άλλες διατάξεις» (Α’ 216).
2. Την υπ’ αρ. 22212/2008 κοινή υπουργική απόφαση 
«Προϋποθέσεις θέσης σε κυκλοφορία και όροι λειτουργί-
ας ειδικών τουριστικών λεωφορείων, δημόσιας χρήσης, 
ανοικτού τύπου, αστικής περιήγησης» (Β’ 2267).
3. Το ν. 393/1976 «Περί Ιδρύσεως και Λειτουργίας Του-
ριστικών Γ ραφείων» (Α’ 199).
4. Το ν. 711/1977 (Α’ 284) «Περί Ειδικών Τουριστικών 
Λεωφορείων» (Α΄ 276).
5. Το άρθρο 1 του ν. 4276/2014 «Απλούστευση δια-
δικασιών λειτουργίας τουριστικών επιχειρήσεων και 
τουριστικών υποδομών, ειδικές μορφές τουρισμού και άλλες διατάξεις» (Α’ 155).
6. Το άρθρο 4 του π.δ. 123/2017 «Οργανισμός του 
Υπουργείου Υποδομών και Μεταφορών» (Α’ 151).
7. Το π.δ. 127/2017 «Οργανισμός Υπουργείου Τουρι-
σμού» (Α’ 157).ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
29 Νοεμβρίου 2021 ΤΕΥΧΟΣ  ΔΕΥΤΕΡΟ Αρ. Φύλλου  550870563
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 70564 Τεύχος B’ 5508/29.11.2021
8. Το π.δ. 83/2019 «Διορισμός Αντιπροέδρου της Κυ-
βέρνησης, Υπουργών, Αναπληρωτών Υπουργών και 
Υφυπουργών» (Α’ 121).
9. Το π.δ. 68/2021 «Διορισμός Υπουργών, Αναπληρώ-
τριας Υπουργού και Υφυπουργών» (Α’ 155).
10. Την υπ. αρ. 317/22-09-2021 (B’ 4383) κοινή απόφα-
ση του Πρωθυπουργού και του Υπουργού Υποδομών και 
Μεταφορών «Ανάθεση αρμοδιοτήτων στον Υφυπουργό 
Υποδομών και Μεταφορών, Μιχαήλ Παπαδόπουλο».
11. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε με το άρθρο πρώτο του π.δ. 63/2005 (Α’ 98), όπως δια-
τηρήθηκε σε ισχύ με την παρ. 22 του άρθρου 119 του 
ν. 4622/2019 (Α΄133).
12. Το ν. 3469/2006 «Εθνικό Τυπογραφείο, Εφημερίς 
της Κυβερνήσεως και λοιπές διατάξεις» (Α’ 131), όπως 
ισχύει.
13. Τον ν. 4727/2020 «Ψηφιακή Διακυβέρνηση (Εν-
σωμάτωση στην Ελληνική Νομοθεσία της Οδηγίας (ΕΕ) 
2016/2102 και της Οδηγίας (ΕΕ) 2019/1024) – Ηλεκτρονι-
κές Επικοινωνίες (Ενσωμάτωση στο Ελληνικό Δίκαιο της 
Οδηγίας (ΕΕ) 2018/1972) και άλλες διατάξεις» (Α΄184).
14. Την ανάγκη εναρμόνισης του ορίου ηλικίας από-
συρσης των ειδικών τουριστικών λεωφορείων ανοικτού 
τύπου αστικής περιήγησης πόλεων με το όριο ηλικίας 
απόσυρσης των λοιπών λεωφορείων δημόσιας χρήσης.
15. Το γεγονός ότι από τις ρυθμίσεις της απόφασης 
αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε:
Άρθρο Μόνο
1. Τροποποιείται η παρ. 3 του άρθρου 4 της υπ’ αρ. 
22212/2008 κοινής υπουργικής απόφασης «Προϋποθέ-
σεις θέσης σε κυκλοφορία και όροι λειτουργίας ειδικών 
τουριστικών λεωφορείων, δημόσιας χρήσης, ανοικτού 
τύπου, αστικής περιήγησης» (Β’ 2267), όπως ισχύει, και διαμορφώνεται ως εξής:
«3. Τα ειδικά τουριστικά λεωφορεία δημόσιας χρήσης 
ανοικτού τύπου αστικής περιήγησης πόλεων αποσύ-
ρονται της κυκλοφορίας μετά τη συμπλήρωση είκοσι 
επτά (27) ετών από το έτος κατασκευής του πλαισίου, 
του έτους αυτού μη συμπεριλαμβανομένου».
2. Κατά τα λοιπά εξακολουθεί να ισχύει η υπ’  αρ. 
22212/2008 κοινή υπουργική αποφαση.
3. Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ-
βερνήσεως.
Η απόφαση αυτή να δημοσιευθεί στην Εφημερίδα της 
Κυβερνήσεως.
  Αθήνα, 3 Νοεμβρίου 2021 
Οι Υπουργοί
Υφυπουργός Υποδομών  
και Μεταφορών Τουρισμού
ΜΙΧΑΗΛ ΠΑΠΑΔΟΠΟΥΛΟΣ ΒΑΣΙΛΕΙΟΣ ΚΙΚΙΛΙΑΣ    Αριθμ. 2222.1-1.2/80369/2021 (2)
Τροποποίηση της υπ’ αρ. 2222.1-1.2/90149/2016 
(Β’ 3454) κοινής υπουργικής απόφασης σχετικά 
με την Προσαρμογή της ελληνικής νομοθεσίας 
προς την Οδηγία 2021/1206/ΕΕ της 30ης Απριλίου 
2021 της Ευρωπαϊκής Επιτροπής σχετικά με την 
τροποποίηση του Παραρτήματος ΙΙΙ της Οδηγί-
ας υπό στοιχεία 2014/90 ΕΕ σχετικά με τον εξο-
πλισμό των πλοίων όσον αφορά το εφαρμοστέο 
πρότυπο για τα εργαστήρια που χρησιμοποιού-
νται από τους οργανισμούς αξιολόγησης συμ-
μόρφωσης για τον εξοπλισμό πλοίων.
  ΟΙ ΥΠΟΥΡΓΟΙ 
ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ - ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
  Έχοντας υπόψη:
1. Τις διατάξεις:
α) των παρ. 1 έως 3 του άρθρου 1, των περ. δ’ έως 
η’ της παρ. 1 του άρθρου 2, της παρ. 2 του άρθρου 3, 
όπως αυτό αντικαταστάθηκε από το άρθρο 65 του
ν. 1892/1990 (Α’ 101), του άρθρου 4 του ν. 1338/1983, 
όπως αντικαταστάθηκε με την παρ. 4 του άρθρου 6 του ν. 1440/1984 (Α’ 70) και τροποποιήθηκε με τα άρθρα 7 
του ν. 1775/1988 (Α’ 101), 31 του ν. 2076/1992 (Α’ 103), 19 
του ν. 2367/1995 (Α’ 261), 22 του ν. 2789/2000 (Α’ 21), 48 
του ν. 3427/2005 (Α’ 312), 91 του ν. 3862/2010 (Α’ 113), 50 
του ν. 4342/2015 (Α’ 143), 20 του ν. 4753/2020 (Α’ 227), και 
της παρ. 3 του άρθρου 4 του ν. 1338/1983, «Εφαρμογή του Κοινοτικού Δικαίου» (Α’ 34),
β) του άρθρου δεύτερου του ν. 3671/2008 περί κυρώ-
σεως της Συνθήκης της Λισαβώνας (Α’ 129),
γ) του άρθρου 90 του Κώδικα της νομοθεσίας για την 
Κυβέρνηση και τα κυβερνητικά όργανα, (άρθρο πρώτο 
του π.δ. 63/2005,(Α’ 98), όπως διατηρήθηκε σε ισχύ με 
την παρ. 22 του άρθρου 119 του ν. 4622/2019 (Α’ 133),
δ) του π.δ. 70/2015 «Ανασύσταση των Υπουργείων Πο-
λιτισμού και Αθλητισμού, Υποδομών, Μεταφορών και Δι-
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο-
μών, Ναυτιλίας και Τουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω-
γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας. Μεταφορά Γενικής Γ ραμματείας Βιομηχανίας στο Υπουργείο Οικο-νομίας, Ανάπτυξης και Τουρισμού» (Α’ 114),
ε) του π.δ. 147/2017 «Οργανισμός του Υπουργείου 
Οικονομίας και Ανάπτυξης» (Α’ 192),
στ) του π.δ. 13/2018 «Οργανισμός του Υπουργείου 
Ναυτιλίας και Νησιωτικής Πολιτικής» (Α’ 26),
ζ) του π.δ. 81/2019 «Σύσταση, συγχώνευση, μετονο-
μασία και κατάργηση Υπουργείων και καθορισμός των 
αρμοδιοτήτων τους - Μεταφορά υπηρεσιών και αρμο-
διοτήτων μεταξύ Υπουργείων» (Α’ 119),
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 70565 Τεύχος B’ 5508/29.11.2021
η) του π.δ. 83/2019 «Διορισμός Αντιπροέδρου της 
Κυβέρνησης Υπουργών, Αναπληρωτών Υπουργών και 
Υφυπουργών» (Α’ 121),
θ) της Οδηγίας 2021/1206/ΕΕ της 30ης Απριλίου 2021 
της Ευρωπαϊκής Επιτροπής, όπως δημοσιεύθηκε στην 
Επίσημη Εφημερίδα της Ευρωπαϊκής Ένωσης (L 261/45) 
της 22.07.2021.
2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι-σμού, δυνάμει του υπ’ αρ. 2811.8/74290/2021/11.10.2021 
εγγράφου της Γενικής Διεύθυνσης Οικονομικών Υπηρε-
σιών του Υπουργείου Ναυτιλίας και Νησιωτικής Πολιτι-κής, αποφασίζουμε:
Άρθρο 1
Το σημείο 19 του παραρτήματος ΙΙΙ του άρθρου 41 
της υπ’ αρ. 2222.1-1.2/90149/2016 κοινής υπουργικής 
απόφασης «Προσαρμογή της ελληνικής νομοθεσίας 
προς την Οδηγία 2014/90/ΕΕ της 23ης Ιουλίου 2014 του 
Ευρωπαϊκού Κοινοβουλίου και του Συμβουλίου σχετι-
κά με τον εξοπλισμό πλοίων και για την κατάργηση της 
Οδηγίας 96/98/ΕΚ του Συμβουλίου», αντικαθίσταται ως ακολούθως:
«19. Οι οργανισμοί αξιολόγησης της συμμόρφωσης 
διασφαλίζουν ότι τα εργαστήρια δοκιμών που χρησιμο-
ποιούνται για σκοπούς αξιολόγησης πληρούν τις απαι-τήσεις του προτύπου ΕΝ ISO/IEC 17025:2017.».
Άρθρο 2
Έναρξη Ισχύος
Η ισχύς της παρούσας απόφασης αρχίζει από την δη-
μοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της 
Κυβερνήσεως.
  Πειραιάς, 3 Νοεμβρίου 2021
Οι Υπουργοί
Ανάπτυξης  Ναυτιλίας
και Επενδύσεων και Νησιωτικής Πολιτικής
ΣΠΥΡΙΔΩΝ - ΑΔΩΝΙΣ ΙΩΑΝΝΗΣ
ΓΕΩΡΓΙΑΔΗΣ ΠΛΑΚΙΩΤΑΚΗΣ
 Ι 
(3)
    Επιβολή φορολογικών επιβαρύνσεων και κατα-
λογισμού πολλαπλού τέλους για λαθρεμπορική τελωνειακή παράβαση. 
 Δυνάμει της υπ’ αρ. 61/2021/23-09-2021 καταλογιστι-
κής πράξης της Προϊσταμένης του Τελωνείου Λάρισας, 
σύμφωνα με τις διατάξεις της παρ. 2 του άρθρου 142 και 
του άρθρου 155 του ν. 2960/2001 «Περί Εθνικού Τελωνει-
ακού Κώδικα» και δημοσιεύεται σύμφωνα με την παρ. 5 του άρθρου 152 του ίδιου νόμου, για διαπραχθείσα τε-
λωνειακή παράβαση - λαθρεμπορία, χαρακτηρίστηκαν 
ως υπαίτιοι λαθρεμπορίας οι κάτωθι:
1) ΛΙΑΝΟΣ ΠΕΤΡΟΣ του Βασιλείου και της Άννας, 
αγνώστου διαμονής, που γεννήθηκε στις 13/10/1976 
στη Βέροια Ν. Ημαθίας με Α.Δ.Τ ΑΜ- 394765 και Α.Φ.Μ: 
076787853 και2) ΠΟΛ. Α του Π.
Σε βάρος των ανωτέρω: α) επιβλήθηκε ιδιαίτερα και 
αλληλέγγυα στον καθένα, πολλαπλό τέλος λαθρεμπο-
ρίας ανερχόμενο συνολικά σε χίλια πεντακόσια ευρώ 
(1.500,00), σύμφωνα με το άρθρο 150 του ν. 2960/2001, 
πλέον τελών χαρτοσήμου (T.X 2%) και ΟΓ Α (0,4 %), επι-μερισθέν κατά 50% στον ΛΙΑΝΟ ΠΕΤΡΟ του Βασιλείου και της Άννας, αγνώστου διαμονής, που γεννήθηκε στις 
13/10/1976 στη Βέροια Ν. Ημαθίας με Α.Δ.Τ ΑΜ- 394765 
και Α.Φ.Μ: 076787853, ήτοι κατά ποσό επτακοσίων πενή-
ντα ευρώ (750,00), πλέον ΤΧ (2%) και ΟΓ Α (0,4%) και κατά 
50% στον ΠΟΛ. Α του Π, ήτοι κατά ποσό επτακοσίων 
πενήντα ευρώ (750,00), πλέον ΤΧ (2%) και ΟΓ Α (0,4%) 
β) επιβλήθηκαν αλληλέγγυα και εις ολόκληρον οι δια-
φυγούσες επιβαρύνσεις ποσού εκατόν εβδομήντα πέντε 
ευρώ και τριάντα ενός λεπτών (175,31 ευρώ).
Με σχετική αίτηση και παραίτηση των ενδίκων βοη-
θημάτων και μέσων κατά της παρούσας, ο ΠΟΛ. Α. του 
Π. υπήχθη στην ευνοϊκή διάταξη του άρθρου 158 του 
ν. 2960/2001 και κατέβαλε το συνολικά επιβληθέν πολ-λαπλό τέλος (1.500,00 ευρώ), πλέον Τ.Χ και ΟΓ Α, καθώς 
και τους καταλογισθέντες φόρους (175,31 ευρώ).
Κατά της ανωτέρω πράξης, επιτρέπεται προσφυγή από 
τον Λιανό Πέτρο του Βασιλείου ενώπιον του Διοικητικού 
Πρωτοδικείου Λάρισας εντός 30 ημερών από τη δημο-σίευση στην ΕτΚ.
Αν ο νομιμοποιούμενος προς άσκηση προσφυγής δι-
αμένει στην αλλοδαπή, η προθεσμία για την άσκηση 
της προσφυγής ορίζεται σε ενενήντα (90) ημέρες από 
τη δημοσίευση στην ΕτΚ.
  Η Προϊσταμένη του Τελωνείου Λάρισας κ.α.α.
Αναπληρωτής Προϊστάμενης Τελωνείου Λάρισας
ΙΩΣΗΦ ΠΡΙΟΝΑΣ
 Ι 
    Αριθμ. Φ 62/59989/2021 (4)
Αυτοδίκαιη κατάργηση μίας (1) προσωποπαγούς 
θέσης μονίμου προσωπικού της Ανεξάρτητης Αρ-
χής «Συνήγορος του Πολίτη», λόγω αυτοδίκαιης 
λύσης της σχέσης εργασίας της υπαλλήλου που 
την κατείχε με την Αρχή. 
 Ο ΣΥΝΗΓΟΡΟΣ ΤΟΥ ΠΟΛΙΤΗ 
 Έχοντας υπόψη:
1. Τις διατάξεις:α) Του ν. 2477/1997 «Συνήγορος του Πολίτη και Σώμα 
Επιθεωρητών Ελεγκτών Δημόσιας Διοίκησης» (Α’ 59), 
όπως ισχύει.
β) Του άρθρου 8 του ν. 2623/1998 «Ανασύνταξη των 
εκλογικών καταλόγων, οργάνωση και άσκηση του εκλο-
γικού δικαιώματος των ετεροδημοτών, εκσυγχρονισμός 
της εκλογικής διαδικασίας και άλλες διατάξεις» (Α’ 139).
γ) Του ν. 3051/2002 «Συνταγματικά κατοχυρωμένες 
ανεξάρτητες αρχές, τροποποίηση και συμπλήρωση του 
συστήματος προσλήψεων στο δημόσιο τομέα και συνα-
φείς ρυθμίσεις» (Α’ 220). 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 70566 Τεύχος B’ 5508/29.11.2021
δ) Tου ν. 3094/2003 «Συνήγορος του Πολίτη και άλλες 
διατάξεις» (Α’ 10).
ε) Της παρ. 2 του άρθρου 14 του ν. 3345/2005 «Οικονο-
μικά θέματα Νομαρχιακών Αυτοδιοικήσεων και ρύθμιση 
διοικητικών θεμάτων» (Α΄ 138).
στ) Των άρθρων 147, 148 και 156 του ν. 3528/2007 (Α΄ 26) 
περί κυρώσεως του Κώδικα Κατάστασης Δημοσίων Πο-
λιτικών Διοικητικών Υπαλλήλων και Υπαλλήλων Ν.Π.Δ.Δ.
ζ) Της παρ. 9 (όπως αυτή αναριθμήθηκε με την παρ. 1β’ 
του άρθρου 9 του ν. 3861/2010) του άρθρου 284 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά-
της» (Α’ 87).
η) Του π.δ. 273/1999 «Κανονισμός λειτουργίας του Συ-
νηγόρου του Πολίτη» (Α΄ 229).
2. α) Την υπό στοιχεία Φ.30.1//27626/12-10-2011 κοινή 
απόφαση των Υπουργών Διοικητικής Μεταρρύθμισης 
και Ηλεκτρονικής Διακυβέρνησης και Παιδείας, Δια Βίου 
Μάθησης και Θρησκευμάτων, περίληψη της οποίας δη-
μοσιεύθηκε στο Γ΄ 887 - ΑΔΑ: 457ΒΙΜ0-ΣΧ, με την οποία 
μετατάχθηκε ο Θέος Ιωάννης του Σεραφείμ, μόνιμος 
υπάλληλος Α’ βαθμού, του κλάδου ΥΕ 1 Κλητήρων - Επι-στατών - Φυλάκων - Νυχτοφυλάκων, από το 4ο Γ ραφείο 
Α΄θμιας Εκπ/σης Γ’ Αθήνας του Υπουργείου Παιδείας, 
Δια Βίου Μάθησης και Θρησκευμάτων, σε συσταθείσα 
προσωποπαγή θέση του κλάδου ΥΕ Βοηθητικού Προ-
σωπικού της Διεύθυνσης Γ ραμματείας της Ανεξάρτητης 
Αρχής «Συνήγορος του Πολίτη», με τον ίδιο βαθμό και 
το μισθολογικό κλιμάκιο που κατέχει.
β) Την υπό στοιχεία Φ.30.1/32139/22-11-2011 βεβαίωση, 
από την οποία προκύπτει ότι ο ως άνω υπάλληλος παρουσι-
άστηκε και ανέλαβε υπηρεσία στην Αρχή την 04/11/2011.
γ) Την υπό στοιχεία Φ.25.3/32380/24-11-2011 απόφα-
ση της Δ/ντριας Γ ραμματείας της Ανεξάρτητης Αρχής 
«Συνήγορος του Πολίτη», σε συνέχεια της οποίας ο εν 
λόγω υπάλληλος τοποθετήθηκε, σε συσταθείσα προσω-
ποπαγή θέση στο Τμήμα Γ ραμματειακής Υποστήριξης 
της Διεύθυνσης Γ ραμματείας της Αρχής.
3. Την υπό στοιχεία Φ.62/54610/07-10-2021 διαπιστω-
τική πράξη του Συνηγόρου του Πολίτη, περίληψη της 
οποίας δημοσιεύθηκε στο Γ’ 2621 - ΑΔΑ:ΨΘ05ΙΜ0-ΨΟ0, 
δυνάμει της οποίας διαπιστώθηκε η αυτοδίκαιη λύση της 
υπαλληλικής σχέσης του Θέου Ιωάννη του Σεραφείμ, 
μονίμου υπάλληλου, που υπηρετούσε σε συσταθείσα 
προσωποπαγή θέση, κλάδου Βοηθητικού Προσωπικού 
της ΥΕ κατηγορίας, με βαθμό Β’ και μισθολογικό κλιμά-
κιο 12ο του Τμήματος Γ ραμματειακής Υποστήριξης της 
Διεύθυνσης Γ ραμματείας της Ανεξάρτητης Αρχής «Συνή-
γορος του Πολίτη», από την 30η Σεπτεμβρίου 2021, ημε-
ρομηνία υποβολής της δεύτερης αίτησης παραίτησης 
(ημερομηνία πρώτης αίτησης παραίτησης: 13-09-2021), 
η οποία έγινε αυτοδίκαια αποδεκτή. 
(Αρ. βεβ. διαγραφής από το Μητρώο Ανθρωπίνου Δυνα-
μικού του Ελληνικού Δημοσίου: 5810023737/30.09.2021), 
διαπιστώνουμε:
Την από 30η Σεπτεμβρίου 2021 αυτοδίκαιη κατάργηση 
μίας (1) προσωποπαγούς θέσης μόνιμου προσωπικού, 
κλάδου Βοηθητικού Προσωπικού της ΥΕ κατηγορίας του 
Τμήματος Γ ραμματειακής Υποστήριξης της Διεύθυνσης 
Γ ραμματείας της Ανεξάρτητης Αρχής «Συνήγορος του Πολίτη», λόγω αυτοδίκαιης λύσης, την ανωτέρω ημε-
ρομηνία, της σχέσης εργασίας του υπαλλήλου που την 
κατείχε με την Αρχή.
(Κωδ. Θέσης: 5425592721)
Η πράξη αυτή να δημοσιευθεί στην Εφημερίδα της 
Κυβερνήσεως.
  Αθήνα, 3 Νοεμβρίου 2021
O Συνήγορος του Πολίτη
ΑΝΔΡΕΑΣ ΠΟΤΤΑΚΗΣ
    Ι  
 Αριθμ. 232637 (5)
Απαγόρευση θήρας σε περίοδο δυσμενών καιρι-
κών συνθηκών, στην περιοχή που περικλείεται 
στα όρια της Π.Ε. Μαγνησίας, κατά την τρέχου-
σα κυνηγετική περίοδο 2021-2022. 
 Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ -ΣΤΕΡΕΑΣ ΕΛΛΑΔΑΣ
  Έχοντας υπόψη:
1. Τις διατάξεις του (στ) εδαφ. της παρ. 3 του άρθρου 
258 παρ. 5 του ν.δ. 86/1969 (Α’ 7) περί «Δασικού Κώδικα», 
όπως αντικαταστάθηκαν με τις διατάξεις των παρ. 2 και 3
του άρθρο 7 του ν. 177/1975 (Α’ 205) περί «αντικαταστά-
σεως και συμπληρώσεως διατάξεων του ν.δ. 86/1969 
κ.λπ.».
2. Τις διατάξεις του ν. 3852/2010 (Α’ 87) περί «Νέας 
Αρχιτεκτονικής της Αυτοδιοίκησης και της Αποκεντρω-μένης Διοίκησης - Πρόγραμμα Καλλικράτης».
3. Τις διατάξεις του π.δ. 138/2010 (Α’ 231) περί «Ορ-
γανισμού της Αποκεντρωμένης Διοίκησης Θεσσαλίας - Στερεάς Ελλάδας».
4. Την υπ’  αρ. 414985/29-11-1985 (Β’ 757) κοινή 
υπουργική απόφαση του Υφυπουργού Εθνικής Οι-
κονομίας και Αναπληρωτή Υπουργού Γεωργίας περί 
«Μέτρων διαχείρισης της άγριας πτηνοπανίδας», όπως 
αυτή τροποποιήθηκε και ισχύει με τις υπ΄αρ. 366599/
16-12-1996 (Β’ 1188), 294283/23-12-1997 (Β’ 68/1998)
και 87578/703/06-03-2007 (Β’ 581) κοινές υπουργικές 
αποφάσεις των Υπ. Εθνικής Οικονομίας και Γεωργίας, 
οι οποίες εκδόθηκαν κατ’ επιταγή της υπ’ αρ. 79/409/
02-04-1979 ΕΟΚ οδηγία της Ε.Ε. «περί διατηρήσεως των άγριων πτηνών».
5. Την υπό στοιχεία Η.Π. 37338/1807/Ε103/1-9-2010 (Β’ 
1495) κοινή υπουργική απόφαση των Υπουργών Οικονομι-
κών - Ανταγωνιστικότητας και Ναυτιλίας - Περιβάλλοντος, 
Ενέργειας και Κλιματικής Αλλαγής περί «Καθορισμού μέ-
τρων και διαδικασιών για τη διατήρηση της άγριας ορνιθο-
πανίδας κ.λπ.», όπως τροποποιήθηκ ε και ισχύει με την υπό 
στοιχεία Η.Π. 8353/276/Ε103/23-02-2012 (Β’ 415) απόφαση.
6. Την υπ’ αρ. 90227/185/14-01-2003 διαταγή του Υφυ-
πουργού Γεωργίας περί «Απαγορεύσεων σε περίοδο δυ-
σμενών καιρικών συνθηκών».
7. Την υπό στοιχεία ΥΠΕΝ/ΔΔΔ/71052/2165/26-7-2021 
(Β’ 3515/2020) απόφαση Υπουργού Περιβάλλοντος και 
Ενέργειας «Ρυθμίσεις θήρας για την κυνηγετική περίοδο 
2021-2022».
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 70567 Τεύχος B’ 5508/29.11.2021
8. Την υπ’ αρ. 92801/31-12-2020 απόφαση του Υφυ-
πουργού Εσωτερικών «Αυτοδίκαιη απαλλαγή του Νι-
κολάου Ντίτορα του Ευαγγέλου από τα καθήκοντα του 
Συντονιστή Αποκεντρωμένης Διοίκησης Θεσσαλίας-Στε-
ρεάς Ελλάδας και ορισμός ασκούντος καθήκοντα Συντο-
νιστή Αποκεντρωμένης Διοίκησης Θεσσαλίας - Στερεάς 
Ελλάδας» (Υ.Ο.Δ.Δ. 1094).
9. Την υπ’ αρ. οικ. 6985/85797/01-06-2017 (Β’ 2003) 
απόφαση του Συντονιστή Αποκεντρωμένης Διοίκησης 
Θεσσαλίας - Στερεάς Ελλάδας περί «Μεταβίβαση δικαιώ-
ματος υπογραφής στον Προϊστάμενο ή Προϊσταμένη της 
Γενικής Διευθύνσεως Δασών και Αγροτικών Υποθέσεων 
και στους Προϊσταμένους ή στις Προϊσταμένες Διευθύν-
σεων και Δασαρχείων της ανωτέρω Γενικής Διευθύνσεως.
10. Την ανάγκη προστασίας όλων των ειδών της άγρι-
ας πανίδας της Περιφερειακής Ενό τητας Μαγνησίας και 
Σποράδων έναντι των δυσμενών καιρικών συνθηκών 
(χιονοπτώσεις μεγάλης διάρκειας και έντασης, παγετοί 
κ.λπ.) που μπορεί να εκδηλωθούν στην περιοχή μας και 
κατά τη διάρκεια των οποίων μειώνεται σημαντικά η 
αμυντική ικανότητα των θηραμάτων και καθιστούν δύ-
σκολη ως αδύνατη τη διαβίωσή τους εντός των βιοτόπων 
τους, αποφασίζουμε:
Απαγορεύουμε τη θήρα παντός θηράματος στην Πε-
ριφερειακή Ενότητα Μαγνησίας και Σποράδων, κατά τη 
διάρκεια κυνηγετικής περιόδου 2021-2022 σε περιπτώσεις 
εμφάνισης ακραίων καιρικών φαινομένων (διάρκειας και 
έντασης) που έχουν κύριο χαρακτηριστικό τη χιονόπτωση, 
τον παγετό, τους δυνατούς ανέμους κ.ά., εξαιτίας των οποί-
ων τα είδη της άγριας πανίδας καθίστανται ευάλωτα και 
ανήμπορα να αναπτύξουν τις ικανότητες άμυνας και δια-
φυγής ως δικαίωμα αρχής στα πλαίσια άσκησης της θήρας.
Οι παραβάτες της παρούσας διώκονται και τιμωρού-
νται σύμφωνα με τις διατάξεις της κείμενης Δασικής Νο-
μοθεσίας [ν.δ. 86/1969 και 996/1971, ν. 177/1975, της 
υπ’ αρ. 414985/29-11-1985 (Β’ 757) κοινής υπουργικής 
απόφασης, όπως τροποποιήθηκε και ισχύει και της υπό 
στοιχεία Η.Π. 37338/1807/Ε103/1-9-2010 κοινή υπουργι-
κή απόφαση, όπως τροποποιήθηκε με την υπό στοιχεία 
Η.Π. 8353/276/Ε103/23-2-2012 κοινή υπουργική από-
φαση (Β’ 415)].
Η εφαρμογή και η τήρηση της παρούσας ανατίθεται 
στα όργανα της Δασικής Υπηρεσίας, της Αστυνομικής 
Διεύθυνσης, των Μελών Κυνηγετικών Οργανώσεων, 
των Ομοσπονδιακών Φυλάκων Θήρας, Θεσσαλίας και 
σε κάθε φιλόνομο και φιλοπρόοδο πολίτη.
Από τις διατάξεις της παρούσας απόφασης δεν προκα-
λείται δαπάνη σε βάρος του κρατικού προϋπολογισμού.
Η παρούσα ισχύει από τη δημοσίευσή της στην Εφημε-
ρίδα της Κυβερνήσεως και μέχρι τη λήξη της κυνηγετικής 
περιόδου 2021-2022.
Η απόφαση αυτή να δημοσιευθεί στην Εφημερίδα της 
Κυβερνήσεως.
Βόλος, 5 Νοεμβρίου 2021
  Με εντολή Συντονιστή
Αποκεντρωμένης ΔιοίκησηςΟ Αναπληρωτής Προϊστάμενος Διεύθυνσης Δασών Μαγνησίας
ΠΑΝΤΟΣ ΠΙΝΑΚΑΣ    Αριθμ. 4100 (6)
Διαπίστωση καθορισμού του γνωστικού αντικει-
μένου μέλους του Εργαστηριακού Διδακτικού 
Προσωπικού (Ε.ΔΙ.Π.) του Εθνικού και Καποδι-
στριακού Πανεπιστημίου Αθηνών (ΕΚΠΑ).
  Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
  Έχοντας υπόψη:
1.- Τις διατάξεις του άρθρου 29 του ν. 4009/2011 και  
της παρ. 15 του άρθρου 15 του ν. 4485/2017.
2.- Τη διάταξη της παρ. 7 του άρθρου 27 του ν. 4386/
2016 «Ρυθμίσεις για την έρευνα και άλλες διατάξεις».
3.- Την υπ’ αρ. 3278/11-6-2021 πράξη ένταξης του 
Α. Παπαευσταθίου σε θέση Ε.ΔΙ.Π. (Β’ 3640).
4.- Tην από 15-9-2021 απόφαση της Συνέλευσης του 
Τομέα Παθολογίας.
5.- Την από 29-9-2021 απόφαση της Συνέλευσης της 
Ιατρικής Σχολής.
6.- Το υπ’ αρ. 75740/7-10-2021 έγγραφο της Ιατρικής 
Σχολής 7.-Την σχετική αίτηση του ενδιαφερόμενου, δι-
απιστώνουμε:
Ότι το γνωστικό αντικείμενο του Αθανασίου Παπα-
ευσταθίου του Γεωργίου, μέλους Εργαστηριακού Διδα-
κτικού Προσωπικού (Ε.ΔΙ.Π.) της Ιατρικής Σχολής της 
Σχολής Επιστημών Υγείας του Ιδρύματος καθορίζεται 
σε «Ενδοκρινολογία».
H πράξη αυτή να δημοσιευθεί στην Eφημερίδα της 
Κυβερνήσεως.
  Aθήνα, 3 Νοεμβρίου 2021
Ο Πρύτανης
ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ
    Ι  
 Αριθμ. ΔΦ 15/19973 (7)
Τροποποίηση του Προγράμματος Μεταπτυχια-
κών Σπουδών «Βιοοικονομία: Βιοτεχνολογία και 
Δίκαιο» (MSc in Bioeconomy: Biotechnology and 
Law), του Τμήματος Ανθρωπιστικών, Κοινωνικών 
και Οικονομικών Επιστημών, της Σχολής Ανθρω-
πιστικών, Κοινωνικών και Οικονομικών Επιστη-
μών, του Πανεπιστημιακού Κέντρου Διεθνών 
Προγραμμάτων Σπουδών, του Διεθνούς Πανε-
πιστημίου της Ελλάδος. 
 Η ΔΙΟΙΚΟΥΣΑ ΕΠΙΤΡΟΠΗ ΤΟΥ ΔΙΕΘΝΟΥΣ 
ΠΑΝΕΠΙΣΤΗΜΙΟΥ ΤΗΣ ΕΛΛΑΔΟΣ 
 Έχοντας υπόψη:
1. Τις διατάξεις του ν. 4610/2019 «Συνέργειες Πανεπι-
στημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους 
και λοιπές διατάξεις» (Α’ 70).
2. Τις διατάξεις του ν. 4485/2017 «Οργάνωση και λει-
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (Α’ 114) και ειδικότερα το 
άρθρο 2 «Ορισμοί», το άρθρο 31 «Όργανα διοίκησης 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 70568 Τεύχος B’ 5508/29.11.2021
των Π.Μ.Σ. και των Διδακτορικών Σπουδών», το άρθρο 
85 «Τελικές και μεταβατικές διατάξεις Κεφαλαίου ΣΤ’», 
το άρθρο 88 «Καταργούμενες διατάξεις».
3. Τις υπουργικές αποφάσεις υπό στοιχεία: α) 216772/
Ζ1/8-12-2017 «Τρόπος κατάρτισης του αναλυτικού προ-
ϋπολογισμού λειτουργίας και της έκθεσης βιωσιμότητας 
των Προγραμμάτων Μεταπτυχιακών Σπουδών» (Β’ 4334) 
και β) 131757/Ζ1/2-8-2018 «Ρύθμιση θεμάτων απαλλα-γής από τα τέλη φοίτησης Προγραμμάτων Μεταπτυχια-κών Σπουδών των Ελληνικών ΑΕΙ» (Β’ 3387).
4. Τις διευκρινιστικές εγκυκλίους του Υπουργείου 
Παιδείας, Έρευνας και Θρησκευμάτων υπό στοιχεία: 
α) 163204/Ζ1 ΕΞ. ΕΠΕΙΓΟΝ/29-9-2017 «Εφαρμογή των δι-
ατάξεων του ν. 4485/2017 (Α’ 114) για θέματα μεταπτυχι-
ακών σπουδών και εκπόνησης διδακτορικών διατριβών - 
Λοιπά θέματα», β) 203446/Ζ1/22-11-2017 «Διευκρινήσεις 
σχετικά με την εφαρμογή διατάξεων του ν. 4485/2017 
(Α’  114), και γ) 227378/Ζ1 ΕΞ. ΕΠΕΙΓΟΝ/22-12-2017 «Εφαρμογή των διατάξεων του ν. 4485/2017 (Α’ 114) για θέματα μεταπτυχιακών σπουδών», δ) 22879/Ζ1/
9-2-2018 «Εφαρμογή των διατάξεων του ν. 4485/2017 
(Α’ 114), ε) 26407/Ζ1/15-2-2018 «Ίδρυση - Επανίδρυση 
ΠΜΣ σε εφαρμογή των διατάξεων του ν. 4485/2017 
(Α’ 114), και στ) 45070/Ζ1/19-3-2018 Κοινοποίηση διατά-
ξεων του ν. 4521/2018 «Ίδρυση Πανεπιστημίου Δυτικής Αττικής και άλλες διατάξεις» (Α’ 38).
5. Την υπό στοιχεία ΔΦ15/11054/28-06-2021 πράξη 
ανασύστασης της Επιτροπής Μεταπτυχιακών Σπουδών του ΔΙ.ΠΑ.Ε. (ΑΔΑ:ΨΠΗ646ΨΖ3Π-ΕΘΡ).
6. Την υπό στοιχεία ADMIN 1847/30-05-2018 (Β’ 2207) 
απόφαση της Διοικούσας Επιτροπής του ΔΙ.ΠΑ.Ε. «Έγκρι-
ση της επανίδρυσης του Προγράμματος Μεταπτυχια-
κών Σπουδών της Σχολής Οικονομίας, Διοίκησης και 
Νομικών Επιστημών του Διεθνούς Πανεπιστημίου της 
Ελλάδος "Βιοοικονομία: Βιοτεχνολογία και Δίκαιο" (MSc in Bioeconomy: Biotechnology and Law)».
7. Την υπ’ αρ. 23/08-07-2021 (θέμα 4ο) απόφαση της 
προσωρινής Γενικής Συνέλευσης του Τμήματος Ανθρω-πιστικών, Κοινωνικών και Οικονομικών Επιστημών, της 
Σχολής Ανθρωπιστικών, Κοινωνικών και Οικονομικών 
Επιστημών, του Πανεπιστημιακού Κέντρου Διεθνών Προ-
γραμμάτων Σπουδών του Διεθνούς Πανεπιστημίου της Ελλάδος.
8. Την υπ’ αρ. 4/30-08-2021 (θέμα 4ο) απόφαση του 
Πανεπιστημιακού Κέντρου Διεθνών Προγραμμάτων 
Σπουδών του Διεθνούς Πανεπιστημίου της Ελλάδος.
9. Την υπ’ αρ. 6/08-09-2021 (θέμα 4ο) απόφαση της 
Επιτροπής Μεταπτυχιακών Σπουδών του Διεθνούς Πα-νεπιστημίου της Ελλάδος.
10. Την υπό στοιχεία ΔΦ 15/14674/09-09-2021 εισή-
γηση της Αντιπροέδρου Ακαδημαϊκών Υποθέσεων και 
Φοιτητικής Μέριμνας.11. Την υπ’ αρ. 37/26-09-2021 (θέμα 3ΗΔ) απόφαση 
της Διοικούσας Επιτροπής του Διεθνούς Πανεπιστημίου 
της Ελλάδος.
12. Την υπό στοιχεία 19407/Ζ1/11-02-2020 απόφαση 
Υπουργού Παιδείας και Θρησκευμάτων «Συγκρότηση 
της Διοικούσας Επιτροπής του Διεθνούς Πανεπιστημίου 
της Ελλάδος», (Υ.Ο.Δ.Δ. 106).
13. Την απόφαση έγκρισης του Εσωτερικού Κανονι-
σμού του Διεθνούς Πανεπιστημίου της Ελλάδος (Β’ 4889/
2020).
14. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού προϋπολογισμού ή του τακτικού προϋπολογισμού του ΔΙ.ΠΑ.Ε., αποφασίζει:
Την έγκριση της τροποποίησης, του Προγράμματος 
Μεταπτυχιακών Σπουδών «Βιοοικονομία: Βιοτεχνολο-
γία και Δίκαιο» (MSc in Bioeconomy: Biotechnology and 
Law), του Τμήματος Ανθρωπιστικών, Κοινωνικών και 
Οικονομικών Επιστημών, της Σχολής Ανθρωπιστικών, 
Κοινωνικών και Οικονομικών Επιστημών, του Πανεπιστη-
μιακού Κέντρου Διεθνών Προγραμμάτων Σπουδών του Διεθνούς Πανεπιστημίου της Ελλάδος, ως ακολούθως:
Άρθρο 6 
Πρόγραμμα Μαθημάτων
Για την απόκτηση του Διπλώματος Μεταπτυχιακών 
Σπουδών στην «Βιοοικονομία: Βιοτεχνολογία και Δίκαιο» 
(MSc in Bioeconomy: Biotechnology and Law) απαιτού-
νται ενενήντα (90) ευρωπαϊκές πιστωτικές μονάδες 
(ECTS), ενώ αντίστοιχα για την απόκτηση του Διπλώμα-τος Μεταπτυχιακών Σπουδών και Έρευνας στην «Βιοοι-
κονομία: Βιοτεχνολογία και Δίκαιο» (MSc in Research in 
Bioeconomy: Biotechnology and Law) απαιτούνται εκα-
τόν είκοσι (120) ευρωπαϊκές πιστωτικές μονάδες (ECTS). 
Το ΠΜΣ «Βιοοικονομία: Βιοτεχνολογία και Δίκαιο» (MSc in Bioeconomy: Biotechnology and Law) περιλαμβάνει 
δύο (2) εξάμηνα μαθημάτων και ανάλογα με την κατεύ-θυνση του θα επιλεχθεί από το φοιτητή, ένα (1) εξάμη-
νο για την εκπόνηση της μεταπτυχιακής διπλωματικής 
εργασίας ή εναλλακτικά (2) εξάμηνα για την εκπόνηση 
της ερευνητικής μεταπτυχιακής διπλωματικής εργασί-
ας. Η διδασκαλία των μαθημάτων μπορεί να γίνεται με 
ταυτόχρονη φυσική παρουσία των φοιτητών και των 
διδασκόντων (διά ζώσης) ή με εξ αποστάσεως σύγχρονη 
ή/και ασύγχρονη εκπαίδευση (χωρίς αναγκαστική ταυτό-
χρονη φυσική παρουσία φοιτητών και διδασκόντων), η 
οποία μπορεί να αποτελεί έως το 80% του συνόλου της 
διδασκαλίας ή υβριδικά με ευέλικτες μορφές μάθησης χρησιμοποιώντας συνδυαστικά τη διά ζώσης εκπαίδευ-
ση και τη χρήση των τεχνολογιών πληροφορικής και 
επικοινωνιών, αλλά και επικουρικά την εξ αποστάσεως 
διδασκαλία. 
Το πρόγραμμα μαθημάτων διαμορφώνεται ως εξής:
Εξάμηνο Μάθημα ECTs
ΜΑΘΗΜΑΤΑ ΚΟΡΜΟΥ (5 ΣΥΝΟΛΟ 30 ECTS)
Α΄ Βιολογία και Περιβάλλον: Βασικές Έννοιες Biology and Environment: Basic Concepts 6
Α΄ Βιοϊατρική Τεχνολογία Biomedical Technology/Red Biotechnology 6
Α΄ Βιοδίκαιο και Βιοηθική Biolaw and Bioethics 6
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 70569 Τεύχος B’ 5508/29.11.2021
Εξάμηνο Μάθημα ECTs
Α΄ Αρχές Κυκλικής Οικονομίας Principles of Circular Economy 6
Α΄Στρατηγικές Διαχείρισης Εταιρειών και 
Προώθησης ΠροϊόντωνManagement and Marketing Strategies 6
Σύνολο 30
ΥΠΟΧΡΕΩΤΙΚΑ ΜΑΘΗΜΑΤΑ
Β΄ Βιοϊατρικό Δίκαιο Biomedicine Law 6
Β΄ Διαχείριση Βιοασφάλειας και ΒιοκινδύνωνBiosafety Management and Biorisk 
Assessment6
Β΄Επιχειρηματικότητα και Καινοτομία στη 
ΒιοοικονομίαEntrepreneurship and Innovation in 
Bioeconomy6
B΄Αγροτο/βιομηχανική, Θαλάσσια και 
Περιβαλλοντική ΒιοτεχνολογίαAgro/industrial, Marine and Environmental 
Biotechnology6
ΜΑΘΗΜΑΤΑ ΕΠΙΛΟΓΗΣ (2 εκ των κάτωθι)
Β΄Δίκαιο Ευρεσιτεχνιών στις Βιολογικές 
ΕφαρμογέςPatent Law in Biological Applications 6
Β΄Εφαρμοσμένες Ποσοτικές Μέθοδοι για τη 
Λήψη ΑποφάσεωνApplied Quantitative Methods for Decision 
Making6
Β΄Χρηματοοικονομικά Αγροτικών και 
Βιολογικών ΠροϊόντωνAgri & Bio-Product Finance 6
Β΄Προστασία Προσωπικών Δεδομένων στις 
Επιστήμες ΖωήςData Protection and Life Sciences 6
Β΄ Δίκαιο Φαρμάκων Pharmaceutical Law 6
Β΄Μαθήματα Επιλογής από άλλα 
Μεταπτυχιακά Προγράμματα του Πανεπιστημίου με Ισόποσα Συνολικά ECTSElective Courses Offered by Another 
Programme of the University with equal ECTS6
Σύνολο 30
ΕΠΙΛΟΓΗ ΤΥΠΟΥ ΜΕΤΑΠΤΥΧΙΑΚΗΣ ΕΡΓ ΑΣΙΑΣ ΚΑΙ ΚΑΤΕΥΘΥΝΣΕΙΣ
ΚΑΤΕΥΘΥΝΣΗ: ΕΙΔΙΚΕΥΣΗ ΣΤΗΝ «ΒΙΟΟΙΚΟΝΟΜΙΑ: ΒΙΟΤΕΧΝΟΛΟΓΙΑ ΚΑΙ ΔΙΚΑΙΟ» 
“MSc IN BIOECONOMY: BIOTECHNOLOGY AND LAW”
Γ Μεταπτυχιακή Διπλωματική Εργασία Dissertation 30
Γενικό Σύνολο εξαμήνων (Α+Β+Γ) 90ΚΑΤΕΥΘΥΝΣΗ: ΕΙΔΙΚΕΥΣΗ ΣΤΗΝ «ΒΙΟΟΙΚΟΝΟΜΙΑ: ΒΙΟΤΕΧΝΟΛΟΓΙΑ ΚΑΙ ΔΙΚΑΙΟ» 
“MSc IN BIOECONOMY: BIOTECHNOLOGY AND LAW”
Μεταπτυχιακή Διπλωματική Εργασία Dissertation 60
Γενικό Σύνολο εξαμήνων (Α+Β+Γ+Δ) 120
Η απόφαση αυτή να δημοσιευθεί στην Εφημερίδα της Κυβερνήσεως.
  Θεσσαλονίκη, 4 Νοεμβρίου 2021
Ο Πρόεδρος
ΑΘΑΝΑΣΙΟΣ ΚΑΪΣΗΣ
    Ι  
 Αριθμ. 25056 (8)
Καθορισμός γνωστικού αντικειμένου μέλους του Εργαστηριακού Διδακτικού Προσωπικού (Ε.ΔΙ.Π.)  του 
Τμήματος Επιστημών της Εκπαίδευσης και της Αγωγής στην Προσχολική Ηλικία της Σχολής Ανθρωπιστι-
κών και Κοινωνικών Επιστημών του Πανεπιστημίου Πατρών. 
 Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ
  Έχοντας υπόψη:
1. Τις διατάξεις της παρ. 15 του άρθρου 15 του ν. 4485/2017 (Α΄ 114).
2. Τις διατάξεις της παρ. 7 του άρθρου 27 του ν. 4386/2016 (Α΄ 83).3. Την εγκύκλιο του ΥΠ.Π.Ε.Θ. υπό στοιχεία 126603/Ζ2/29-7-2016 (ΑΔΑ: Ω73Λ4653ΠΣ-Ψ6Θ).
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 70570 Τεύχος B’ 5508/29.11.2021
4. Την υπ’ αρ. 162818/29.9.2017 απόφαση του Υπουρ-
γού Παιδείας, Έρευνας και Θρησκευμάτων (Γ΄ 993) με 
την οποία η Φραγκάκη Μαρία μετατάχθηκε στο Πανεπι-
στήμιο Πατρών σε συσταθείσα οργανική θέση Εργαστη-
ριακού Διδακτικού Προσωπικού (ΕΔΙΠ) με ταυτόχρονη 
μεταφορά της θέσης και της δαπάνης της μισθοδοσίας 
της. Προσήλθε στις 30.10.2017 και ανέλαβε αυθημερόν τα καθήκοντά της.
5. Την υπ’ αρ. 785/32833/2.11.2017 πράξη της Πρυτά-
νεως του Πανεπιστημίου Πατρών, με την οποία εντάχθη-
κε στο Τμήμα Επιστημών της Εκπαίδευσης και της Αγω-
γής στην Προσχολική Ηλικία της Σχολής Ανθρωπιστικών 
και Κοινωνικών Επιστημών του Πανεπιστημίου Πατρών.
6. Το υπ΄αρ. 24660/01.11.2021 έγγραφο του Τμήμα-
τος Επιστημών της Εκπαίδευσης και της Αγωγής στην 
Προσχολική Ηλικία της Σχολής Ανθρωπιστικών και Κοι-νωνικών Επιστημών με συνημμένες τις αποφάσεις των 
υπ΄αρ. 22/20.04.2021 και 24/29.06.2021 Συνελεύσεων 
του Τμήματος, περί καθορισμού του γνωστικού αντικει-μένου του ανωτέρω μέλους του Τμήματος.7. Την αίτηση της Φραγκάκη Μαρίας μέλους ΕΔΙΠ του 
Τμήματος Επιστημών της Εκπαίδευσης και της Αγωγής 
στην Προσχολική Ηλικία της Σχολής Ανθρωπιστικών και 
Κοινωνικών Επιστημών του Πανεπιστημίου Πατρών.
8. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, δι-
απιστώνεται:
Ο καθορισμός του γνωστικού αντικειμένου της Φρα-
γκάκη Μαρίας του Στυλιανού μέλους ΕΔΙΠ του Τμήματος 
Επιστημών της Εκπαίδευσης και της Αγωγής στην Προ-
σχολική Ηλικία της Σχολής Ανθρωπιστικών και Κοινω-
νικών Επιστημών του Πανεπιστημίου Πατρών, ως εξής:
«Τεχνολογίες Πληροφοριών και Επικοινωνιών στην εξ 
Αποστάσεως Εκπαίδευση».
  Πάτρα, 2 Νοεμβρίου 2021
Ο Πρύτανης
ΧΡΗΣΤΟΣ ΜΠΟΥΡΑΣ   
Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000
Κείμενα προς δημοσίευση:   webmaster.et@et.gr *02055082911210008*